Dārsijs Kempers
Dārsijs Kempers (angļu: Darcy Kuemper, dzimis 1990. gada 5. maijā) ir Kanādas hokejists, spēlē vārtsarga pozīcijā. Kopš 2024. gada Kempers atkal pārstāv NHL komandu Losandželosas "Kings". 2009. gada NHL draftā Kemperu ar kopējo 161. numuru sestajā kārtā izvēlējās Minesotas "Wild". 2012–13. gada sezonā debitējis Minesotas "Wild" komandā. Vēlāk spēlējis Losandželosas "Kings" un Arizonas "Coyotes". Piedalījies 2020. gada NHL Zvaigžņu spēlē. 2021. gadā Kempers tika aizmainīts uz Kolorādo "Avalanche" un ar komandu 2022. gadā izcīnīja Stenlija kausu. 2022. gada 13. jūnijā Kempers parakstīja 5. gadu ($ 26,25 miljoni) vērtu līgumu ar Vašingtonas "Capitals" komandu. Pēc otrās sezonas Vašingtonā Kempers 2024. gada 19. jūnijā tika aizmainīts atkal uz Losandželosas "Kings", apmaiņā pret Pjēru Lūku Dibuā. Kanādas hokeja izlases sastāvā piedalījies 2018. un 2021. gada Pasaules čempionātā, kur ieguvis pirmo vietu.